cyanic-selkie/wikianc huggingface dataset:
রাধানাথ রায়
বাদানুবাদ
যদিও রাধানাথ ওড়িয়া সাহিত্যে প্রচুর অবদান রেখেছিলেন, তবে তাঁর সময়কার সমসাময়িক রক্ষণশীল পাঠকরা তাঁকে গ্রহণ করেননি।  শীঘ্রই, তাঁকে একটি বিতর্কের মধ্যে জড়িয়ে দেওয়া হয় । তৎকালীন বামন্ডের রাজা সুধল দেব কবিকে 'কবিবর' উপাধিতে ভূষিত করলে এই দুর্লভ সম্মান কিছু সমালোচক ও কবিদের ঈর্ষান্বিত করেছিল।  কিছু সমালোচক এমনকি মন্তব্য করেছিলেন যে রাধানাথের চেয়ে কবিসম্রাট উপেন্দ্র ভঞ্জ এই পুরস্কার পাওয়ার ক্ষেত্রে অধিক উপযুক্ত এবং এই যুক্তিগুলি আধুনিকতা বনাম ঐতিহ্যের মতো বিতর্কের মারাত্মক বিষয়ে পরিণত হয়েছিল।  দু'টি সাহিত্য জার্নাল ইন্দ্রধনু এবং বিজলি এই সম্বন্ধীয় লেখা প্রকাশ করে বিতর্কে জড়িয়েছিল এবং পরে সমস্ত বুদ্ধিজীবী এর সাথে জড়িয়ে পড়েছিলেন। যাইহোক, রাধানাথের একটি চিঠি দিয়ে এই সাহিত্য বিতর্ক শেষ হয়েছিল।
আরো দেখুন
ওড়িয়া সাহিত্য
ওড়িয়া ভাষা
নন্দা (অভিনেত্রী)
নন্দা কর্ণাটকী (৮ জানুয়ারী ১৯৩৯-২৫ মার্চ ২০১৪) একজন ভারতীয় অভিনেত্রী ছিলেন যিনি হিন্দি এবং মারাঠি চলচ্চিত্রে কাজ করতেন। তিনি ছোটি ব্যাহেন, ঢুল কা ফুল, ভাবী, কালা বাজার, কানুন, হাম দোনো, জাব জাব ফুল খিলে, গুমনাম, ইত্তেফাক, দ্যা ট্রেন এবং প্রেম রগ চলচ্চিত্রে অভিনয়ের জন্য স্মরণীয় হয়ে আছেন।
পূর্ব জীবন
বেবী নন্দা নামে তিনি চলচ্চিত্র জগতে পরিচিতি পেয়ে গিয়েছিলেন। ১৯৪৮ সাল থেকে ১৯৫৬ সাল পর্যন্ত নন্দা মন্দির, জাজ্ঞু, আঙ্গারে এবং জাগৃতি চলচ্চিত্রে শিশু চরিত্রে অভিনয় করেন। চলচ্চিত্রে অভিনয়ের কারণে তার পড়ালেখার ক্ষতি হচ্ছিলো, তার জন্য বাসায় একজন শিক্ষক ঠিক করে দেওয়া হয়, গোকুলদাস ভি মাখি যিনি একজন নামকরা শিক্ষক ছিলেন এবং বম্বে স্কাউটের কমিশনার ছিলেন নন্দাকে বাসায় পড়াতেন। চলচ্চিত্রে অভিনয় করে নন্দা তার ছয় ভাইবোনের লেখাপড়ার খরচ চালাতেন। নন্দার ভাই জয়প্রকাশ কর্ণাটকী মারাঠি চলচ্চিত্রের প্রযোজক ছিলেন এবং জয়শ্রী তালপাড়ে (মারাঠি অভিনেত্রী) নন্দার বৌদি।
শিশুশিল্পী এবং সহ-ভূমিকায় অভিনয়
১৯৪৮ সালের চলচ্চিত্র মন্দির ছিলো নন্দার প্রথম চলচ্চিত্র। তাকে বড় পর্দায় 'বেবী নন্দা' হিসেবে উপস্থাপন করা হতো। মন্দির, জাজ্ঞু এবং আঙ্গারে চলচ্চিত্রে নন্দা ১৯৪৮ সাল থেকে ১৯৫৬ সাল পর্যন্ত শিশু চরিত্রে অভিনয় করেছিলেন। নন্দার কাকা ভি শান্তারাম ১৯৫৬ সালের চলচ্চিত্র তুফান অর দিয়াতে নন্দাকে অভিনয়ের সুযোগ দিয়েছিলেন। চলচ্চিত্রটি ছিলো এতিম ভাই-বোনের কাহিনী নিয়ে। ১৯৫৭ সালের চলচ্চিত্র ভাবীর জন্য নন্দা সর্বপ্রথম শ্রেষ্ঠ পার্শ্ব অভিনেত্রী বিভাগে ফিল্মফেয়ার পুরস্কার এর জন্য মনোনয়ন পেয়েছিলেন। মহানায়ক দেব আনন্দ অভিনীত চলচ্চিত্র কালা বাজারএ নন্দা সহ-ভূমিকায় ছিলেন, এবং ঢুল কা ফুল চলচ্চিত্রে দ্বিতীয় প্রধান চরিত্রে ছিলেন।
মুখ্য নায়িকা হিসেবে অভিনয়
নন্দা ১৯৫৯ সালের চলচ্চিত্র ছোটি ব্যাহেনএ অভিনয় করে অনেক জনপ্রিয়তা পান, চলচ্চিত্রটি তার তারকা হওয়ার পথ ত্বরান্বিত করেছিলো। চলচ্চিত্রটিতে নন্দা একজন অন্ধ তরুণীর চরিত্রে অভিনয় করেন যাকে তার দুই ভ্রাতা দেখাশোনা করে। এরপরে তিনি সরাসরি নায়িকার চরিত্রে অভিনয়ের সুযোগ পেয়ে যান, দেব আনন্দর চলচ্চিত্র হাম দোনো (১৯৬১) এবং তিন দেবিয়াঁ চলচ্চিত্রে নন্দা মুখ্য নায়িকা ছিলেন, দুটি চলচ্চিত্রই নন্দার জীবনে মাইলফলক ছিলো। বি আর চোপড়ার কানুন (১৯৬০) চলচ্চিত্রে অভিনয় করেন নন্দা, এই চলচ্চিত্রে কোনো গান ছিলোনা।
১৯৬০ সালের চলচ্চিত্র আঁচল এর জন্য নন্দা শ্রেষ্ঠ পার্শ্ব অভিনেত্রী বিভাগে ফিল্মফেয়ার পুরস্কার পান। ১৯৬২ সালের চলচ্চিত্র আশিক এ তিনি রাজ কাপুরের সঙ্গে অভিনয় করেন এবং রাজেন্দ্র কুমারের সঙ্গে তিনটি চলচ্চিত্রে (তুফান অর দিয়া, ঢুল কা ফুল এবং কানুন) অভিনয় করেন। শাম্মী কাপুরের সঙ্গে অভিনয়ের প্রস্তাব নন্দা বারবার ফিরিয়ে দিতেন তাকে অপছন্দ করার অজুহাতে, যদিও অনেক পরে ১৯৮২ সালের চলচ্চিত্র প্রেম রোগ এ তিনি শাম্মীর সঙ্গে কাজ করতে রাজী হন।''
শশী কাপুরকে নন্দার দেখেই পছন্দ হয়ে যায় এবং তিনি তার সঙ্গে আটটি চলচ্চিত্রে অভিনয় করার জন্য চুক্তিবদ্ধ হয়েছিলেন, চার দিওয়ারি (১৯৬১) এবং মেহেন্দি লাগি মেরে হাথ (১৯৬২) এ নন্দা শশীর সঙ্গে ছিলেন যদিও চলচ্চিত্র দুটি বক্স অফিসে ব্যর্থ হয়েছিলো। তবে ১৯৬৫ সালের জাব জাব ফুল খিলে তুমুল দর্শকপ্রিয়তা পেয়েছিলো এবং অনেক ব্যবসাসফল একটি চলচ্চিত্র ছিলো।
জিম্বাবুয়ে ক্রিকেট
ইতিহাস
২০০০-এর দশকে জিম্বাবুয়ে ক্রিকেট ক্রান্তিকাল অতিক্রম করে। ২০০৩ সালের ক্রিকেট বিশ্বকাপে নামিবিয়া দলের বিপক্ষে খেলাচলাকালে দলের অন্যতম সদস্য অ্যান্ডি ফ্লাওয়ার ও হেনরি ওলোঙ্গা জিম্বাবুয়েতে রাজনৈতিক পরিস্থিতি বিবেচনায় এনে গণতন্ত্র হত্যার প্রতিবাদে বাহুতে কালো কাপড় বেঁধে প্রতিবাদ জানান। পরবর্তীতে উভয়েই আন্তর্জাতিক ক্রিকেট থেকে অবসর নেন। ২০০৪ সালে বাদ-বাকী অভিজ্ঞতাসম্পন্ন খেলোয়াড়গণ আন্তর্জাতিক ক্রীড়া থেকে নিজেদের সরিয়ে নিলে ও তৎকালীন অধিনায়ক হিথ স্ট্রিককে বাদ দিলে খুবই তরুণ ও অনভিজ্ঞ খেলোয়াড়েরা শ্রীলঙ্কা ও অস্ট্রেলিয়ার বিপক্ষে প্রতিদ্বন্দ্বিতা করে। ফলশ্রুতিতে টেস্ট মর্যাদা থেকে ২০১১ সালের শুরুর দিক পর্যন্ত নিজেদের নাম প্রত্যাহার করে। জিম্বাবুয়ে দলের ফিল্ডিং চমকপ্রদ ও ২০০৭ সালের আইসিসি বিশ্ব টুয়েন্টি২০ প্রতিযোগিতার গ্রুপ পর্বে অস্ট্রেলিয়ার বিপক্ষে জয়ী হয়। পরবর্তীতে ২০১১ সালের শেষদিকে টেস্ট মর্যাদা পুণর্বহালের লক্ষ্যে বাংলাদেশ, পাকিস্তান ও নিউজিল্যান্ডের বিপক্ষে খেলার প্রস্তুতি নেয়।
টেস্ট ক্রিকেটে প্রত্যাবর্তন
টেস্ট মর্যাদা ফিরে পাওয়া ও উত্তোরণের অংশ হিসেবে জিম্বাবুয়ে ক্রিকেট কর্তৃপক্ষ হারারে স্পোর্টস ক্লাব ও মুতারে স্পোর্টস ক্লাব মাঠ দু’টোর বড় ধরনের সংস্কারের কথা ঘোষণা করে। এছাড়াও, ভিক্টোরিয়া জলপ্রপাতের কাছে নতুন একটি টেস্ট মাঠ নির্মাণেরও পরিকল্পনা নেয়া হয়। রিবকের সাথে তিন-বছর মেয়াদে $১ মিলিয়ন মার্কিন ডলারের চুক্তিতে আবদ্ধ হয়। এ চুক্তির ফলে রিবক ঘরোয়া প্রতিযোগিতায় সম্প্রচারস্বত্ত্ব পায় ও জিম্বাবুয়ে জাতীয় ক্রিকেট দলের সাজ-সরঞ্জাম সরবরাহের ব্যবস্থা করবে।
সর্বাধিক জনপ্রিয় ওয়েবসাইটগুলোতে ব্যবহৃত প্রোগ্রামিং ভাষা
সর্বাধিক জনপ্রিয় বা সর্বাধিক দর্শিত ওয়েবসাইটসমূহের একটি সাধারণ মিল হচ্ছে এর প্রত্যেকটিই ডাইনামিক বা সতত তথ্যপরিবর্তনশীল। তাদের প্রতিনিয়ত উন্নয়ন সাধারণত নির্ভর করে তিনটি বিষয়ের উপর -
* data on programming languages are based on:
হাম্মাসা কোহিস্তানি
হাম্মাসা কোহিস্তানি (, জন্ম ১৯ ডিসেম্বর ১৯৮৭) একজন আফগান বংশোদ্ভূত ব্রিটিশ মডেল। তিনি ২০০৫ সালে মিস ইংল্যান্ডের মুকুট প্রাপ্ত প্রথম মুসলিম সুন্দরী প্রতিযোগী ছিলেন। ৩ সেপ্টেম্বর ২০০৫-এ লিভারপুলের অলিম্পিয়া থিয়েটারে দুই দিনের প্রতিযোগিতার পর ১৮ বছর বয়সে তাকে মুকুট দেওয়া হয়েছিল এবং ৪০ জন প্রতিযোগীর মধ্যে থেকে তাকে নির্বাচিত করা হয়েছিল।
জীবনী
কোহিস্তানি ১৯৮৭ সালে তাসখন্দ, উজবেকিস্তানে জন্মগ্রহণ করেছিলেন, যখন এটি ইউএসএসআর-এর অংশ ছিল, আফগান বাবা-মা যারা শরণার্থী হিসাবে সেখানে চলে গিয়েছিল। কোহিস্তানি আফগান তাজিক জাতিগোষ্ঠীর। সোভিয়েত-আফগান যুদ্ধের সময় তার বাবা-মা সোভিয়েত ইউনিয়নের উজবেক এসএসআর-এ পালিয়ে যান। তিনি এবং তার বাবা-মা আফগানিস্তানের কাবুলে ফিরে আসেন, কিন্তু ১৯৯৬ সালে তালেবানরা শহরের নিয়ন্ত্রণ নিলে তারা সেখান থেকে পালিয়ে যান। তারা শেষ পর্যন্ত যুক্তরাজ্যে চলে আসেন এবং পশ্চিম লন্ডনের সাউথহলে বসতি স্থাপন করেন, যেখানে তার বাবা কুশল একটি ফাস্ট ফুড রেস্টুরেন্ট স্থাপন করেছেন।
ক্রিকেট বিশ্বকাপের পুরস্কার
ক্রিকেট বিশ্বকাপের পুরস্কার (Cricket World Cup awards) আন্তর্জাতিক ক্রিকেট কাউন্সিলের পরিচালনায় অনুষ্ঠিত বিশ্বকাপ ক্রিকেট প্রতিযোগিতায় একজন কিংবা সময়ে সময়ে যৌথভাবে উল্লেখযোগ্য ক্রিকেটারকে তাঁর ব্যাটিং, বোলিং, অথবা উভয়ক্ষেত্রেই অসামান্য অবদানের স্বীকৃতিস্বরূপ প্রদেয় পুরস্কারবিশেষ। সাধারণতঃ বিজয়ী দলের একজন খেলোয়াড়কে এ পুরস্কার প্রদান করা হয়ে থাকে। তন্মধ্যে ম্যান অব দ্য ম্যাচ বা খেলার সেরা খেলোয়াড় প্রতিটি খেলায় এবং ম্যান অব দ্য টুর্নামেন্ট বা প্রতিযোগিতার সেরা খেলোয়াড় চূড়ান্ত খেলা কিংবা সর্বশেষ খেলাশেষে প্রদান করা হয়। সচরাচর ম্যাচের সেরা খেলোয়াড়কে ম্যাচ শেষে পুরস্কার হিসেবে চেক আকারে নগদ অর্থ এবং ম্যান অব দ্য টুর্নামেন্টধারীকে প্রতিযোগিতার চূড়ান্ত খেলা শেষে বিলাসবহুল দ্রব্যাদি প্রদান করা হয়।
ইতিহাস
বিশ্বকাপ ক্রিকেটের অনেক পূর্ব থেকেই প্রতি খেলা শেষে দলের সকল খেলোয়াড়দেরকে হাত উঁচিয়ে তাদের দক্ষতা প্রদর্শনের স্বীকৃতিস্বরূপ পুরস্কৃত কিংবা মূল্যায়িত করা হতো। তখন সকল খেলোয়াড়ই ম্যান অব দ্য ম্যাচধারী হতেন। এ প্রক্রিয়া বিশ্বকাপ ক্রিকেটেও বহমান হয়। খেলা শেষে একজন খেলোয়াড়কে ম্যান অব দ্য ম্যাচ পুরস্কার প্রদান করা হয় যা সাধারণতঃ বিজয়ী দলের পক্ষে ম্যাচ জয়ে তাঁর অসামান্য ক্রীড়াশৈলী উপস্থাপনার অর্থ বহন করে ও দলকে বিশ্বকাপের খেলায় জয়লাভ করাতে সমর্থ হয়েছেন।
১৯৯২ সালের বিশ্বকাপ ক্রিকেট প্রতিযোগিতায় প্রথমবারের মতো ম্যান অব দ্য টুর্নামেন্ট পুরস্কারের প্রবর্তন করা হয়। এতে নিউজিল্যান্ড জাতীয় ক্রিকেট দলের ব্যাটিং পুরোধা মার্টিন ক্রো ম্যান অব দ্য টুর্নামেন্ট পুরস্কারের প্রথম প্রাপক হয়েছিলেন।
পরিসংখ্যান
ম্যান অব দ্য ম্যাচ
ম্যান অব দ্য টুর্নামেন্ট
বিশ্বকাপ ক্রিকেট, ১৯৭৫
ম্যান অব দ্য ফাইনাল ম্যাচ ১৯৭৫ - ক্লাইভ লয়েড - ৮৫ বলে ১০২ রান
বিশ্বকাপ ক্রিকেট, ১৯৭৯
ম্যান অব দ্য ফাইনাল ম্যাচ ১৯৭৯ - ভিভ রিচার্ডস - ১৩৮*
ইংল্যান্ডে অনুষ্ঠিত ১৯৭৯ সালের বিশ্বকাপ ক্রিকেটের ফাইনালে আবারো ওয়েস্ট ইন্ডিজ অংশগ্রহণ করে। প্রতিপক্ষ ইংল্যান্ড টসে জয়ী হয়ে ওয়েস্ট ইন্ডিজকে ব্যাটিংয়ের জন্যে আমন্ত্রণ জানায়। ৩ উইকেটে ৫৫ থেকে ৪ উইকেটে ৯৯ হবার পর ভিভ রিচার্ডস ও কলিস কিং জুটি ১৩৯ রান তুলে। এতে কিং ৮৬ রান করেছিলেন। রিচার্ডস একপ্রান্তে আগলে রাখেন ও রান করতে থাকেন। অন্যদিকে নিচের সারির ব্যাটসম্যানেরা সকলেই শূন্য রানে আউট হতে থাকে। শেষ পর্যন্ত রিচার্ডস ১৩৮ রান করে অপরাজিত ছিলেন এবং ওয়েস্ট ইন্ডিজকে ৮ উইকেটে ২৮৬-তে পৌঁছে দেন।
পরবর্তীতে রিচার্ডসের মিতব্যয়ী ০/৩৫ বোলিংয়ে ইংল্যান্ডের শুরুটা ধীরলয়ে ঘটে এবং ওয়েস্ট ইন্ডিজের রানকে ধাবিত করে। কিন্তু ২ উইকেটে ১৮৩ থেকে অপ্রত্যাশিতভাবে ১৯৪ রানে অল-আউট হয়ে যায় তারা। এতে ওয়েস্ট ইন্ডিজ ধারাবাহিকভাবে দ্বিতীয়বারের মতো বিশ্বকাপ ক্রিকেটের চ্যাম্পিয়ন হয়।
বিশ্বকাপ ক্রিকেট, ১৯৮৩
ম্যান অব দ্য ফাইনাল ম্যাচ ১৯৮৩ - মহিন্দর অমরনাথ - ২৬ ও ৩/১২
চূড়ান্ত খেলায় টসে হেরে ভারত ব্যাটিংয়ে নামে। ওয়েস্ট ইন্ডিজের বিশ্বসেরা বোলিং আক্রমণের মুখে পড়ে ব্যাটিং করা দুঃসাধ্য হওয়ায় দলটি মাত্র ১৮৩ রানে অল-আউট হয়ে যায়। ভারতীয় ব্যাটিংয়ের অন্যতম স্তম্ভ সুনীল গাভাস্কার শুরুতেই আউট হয়ে যান। তখন দলের রান সংখ্যা ১ উইকেটে ২ রান। কৃষ্ণমাচারী শ্রীকান্ত ও মহিন্দর অমরনাথ কিছুটা অ্যান্ডি রবার্টস, ম্যালকম মার্শাল, জোয়েল গার্নার এবং মাইকেল হোল্ডিংয়ের বোলিং আক্রমণ আটকাতে পেরেছিলেন। শ্রীকান্ত আউট হন ২ উইকেটে ৫৯ রানের সময়। অমরনাথ দলকে ৩ উইকেটে ৯০-এ নিয়ে যান। মাত্র তিনজন ব্যাটসম্যান বিশের রান অতিক্রম করতে পেরেছিলেন। নিচের সারির ব্যাটসম্যানের অংশগ্রহণে ৫৮.৪ ওভার পর্যন্ত খেলতে পেরেছিল ভারত। ভারতীয় ইনিংসে শ্রীকান্ত, সন্দ্বীপ পাতিল এবং মদন লাল একটি করে ছক্কা হাকান।
পরবর্তীতে অনুকূল আবহাওয়া এবং পীচের সুবিধা নিয়ে সঠিকমানের বোলিংয়ে ওয়েস্ট ইন্ডিজের বিশ্বখ্যাত ব্যাটিং লাইন-আপ ভেঙ্গে পড়ে। গত দুইবারের বিশ্বকাপ জয়ী ওয়েস্ট ইন্ডিজ দল মাত্র ১৪০ রানে অল-আউট হয়ে যায়। ফলে, ভারত ৪৩ রানে বিজয়ী হয় এবং ক্রিকেটের ইতিহাসে সবচেয়ে বড় অঘটন ঘটায়। অমরনাথ এবং মদন লাল - উভয়েই ৩টি করে উইকেট নেন। এছাড়াও, ভারতের অধিনায়ক কপিল দেব প্রায় ২০ গজ দূর থেকে দৌঁড়িয়ে এসে ভিভ রিচার্ডসের ক্যাচ লুফে নেয়া ছিল খেলার উল্লেখযোগ্য ঘটনা। মহিন্দর অমরনাথ সুনিয়ন্ত্রিত বোলিং করে ৭ ওভারে মাত্র ১২ রান দেন। তাঁর অল-রাউন্ড নৈপুণ্যে বিচারকদের বিবেচনায় তাঁকে ম্যান অব দ্য ম্যাচের পুরস্কার প্রদান করা হয়।
বিশ্বকাপ ক্রিকেট, ১৯৮৭
ম্যান অব দ্য ফাইনাল ম্যাচ ১৯৮৭ - ডেভিড বুন - ৭৫
১৯৮৭ সালের ক্রিকেট বিশ্বকাপের ফাইনালে অস্ট্রেলিয়া টসে জয়ী হয়ে ইংল্যান্ডের বিপক্ষে ব্যাটিংয়ে নামে। উদ্বোধনী জুটিতে ডেভিড বুন ও জিওফ মার্শ চমৎকার ভিত্তি গড়েন। ডেভিড বুন দলের পক্ষে সর্বোচ্চ ৭৫ রান করেন ১২৫ বলের বিনিময়ে। জিওফ মার্শ এবং ডিন জোন্সের সাথে জুটি গড়ে দলকে একপর্যায়ে ১ উইকেটে ১৫০-এ নিয়ে যান। তিনি আউট হলে দলের রান দাড়ায় ৪ উইকেটে ১৬৮। দলের পক্ষে একমাত্র তিনিই পঞ্চাশোর্ধ্ব ইনিংস করতে সক্ষম হয়েছিলেন। বুন তাঁর অসাধারণ এ ইনিংসের জন্যে ম্যান অব দ্য ম্যাচের পুরস্কার অর্জন করেন। অন্যান্য ব্যাটসম্যানরাও ভাল রান করেছেন। বিশেষ করে অধিনায়ক অ্যালান বর্ডার ও মাইক ভেলেটা দলকে ২৫৩ রানে নিয়ে যান।
এ রানের জবাব দিতে ইংল্যান্ডের ইনিংস ২৪৬ রানে থেমে যায়। ক্রেগ ম্যাকডারমট, স্টিভ ওয়াহ, সাইমন ও’ডনেল এবং বর্ডার উইকেটগুলো দখল করেন। ডেভিড বুনের অনবদ্য ৭৫ রান দলকে প্রথমবারের মতো বিশ্বকাপ শিরোপা লাভে অসামান্য ভূমিকা রাখে। এছাড়াও, ইংল্যান্ডের রানসংখ্যা ৫ উইকেটে ২১৮ থাকা অবস্থায় তিনি জন এম্বুরিকে রান আউট করেন।
বিশ্বকাপ ক্রিকেট, ১৯৯৬
ম্যান অব দ্য ফাইনাল ম্যাচ ১৯৯৬ - অরবিন্দ ডি সিলভা - ১০৭* ও ৩/৪২
১৯৯৬ সালের ক্রিকেট বিশ্বকাপের ফাইনালে শ্রীলঙ্কা-অস্ট্রেলিয়া প্রতিদ্বন্দ্বিতা করে। অধিনায়ক অর্জুনা রানাতুঙ্গা টসে জয়ী হয়ে ফিল্ডিং নেন ও ১৯৮৭ সালের বিশ্বকাপ বিজয়ী ও তৃতীয়বারের মতো ফাইনালে অংশগ্রহণকারী অস্ট্রেলিয়াকে ব্যাটিংয়ের আমন্ত্রণ জানান। ২য় উইকেট জুটিতে মার্ক টেলর-রিকি পন্টিং ১০১ রান তোলেন ও ২৭ ওভারে ১/১৩৭-এ নেয়ায় দলকে আধিপত্য বিস্তারে সহায়তা করেন। ডি সিলভা পন্টিং ও টেলরকে আউট করলে দলের রান ৪ উইকেটে ১৫৬ হয়। স্টুয়ার্ট ল এবং স্টিভ ওয়াহ দলের হাল ধরেন। দু’জনে আউট হলে দল ৬ উইকেটে ২০২ করে। ইয়ান হিলি ও মাইকেল বেভান ক্রিজে আসলে ডি সিলভা পুনরায় হিলিকে আউট করেন। অস্ট্রেলিয়া নির্ধারিত ৫০ ওভারে ৭ উইকেটে ২৪১ রান করে।
জবাবে কুয়াশা ও শিশিরাচ্ছান্ন মাঠে অস্ট্রেলিয়া আধিপত্য বজায় রাখতে শুরুতেই সচেষ্ট হয়। শ্রীলঙ্কা তাদের দুই উদ্বোধনী ব্যাটসম্যানকে ২৩ রানের মধ্যে হারায়। তারপর ডি সিলভা ক্রিজে আসেন ও তাঁর জীবনের সবচেয়ে আনন্দঘন খেলাটি বিচক্ষণতার সাথে খেলেন। অরবিন্দ ডি সিলভা ৪২ রানে ৩ উইকেট সংগ্রহের পাশাপাশি অপরাজিত ১০৭ রান করেন ১২৪ বল খেলে, যা বিশ্বকাপের ইতিহাসে তৃতীয় সেঞ্চুরীর ঘটনা। তাঁকে যোগ্য সঙ্গ দেন অশঙ্কা গুরুসিনহা (৬৫) ও অধিনায়ক রানাতুঙ্গা (৪৭*)। ৪৭তম ওভারেই শ্রীলঙ্কা জয়ের বন্দরে পৌঁছে যায়। ক্রিকেট বিশ্বকাপের ইতিহাসে স্বাগতিক কিংবা সহ-স্বাগতিক দেশের বিশ্বকাপ জয়ের প্রথম ঘটনার সূচনা করে শ্রীলঙ্কা। বোলিং ও ব্যাটিং - উভয় বিভাগেই অসাধারণ ক্রীড়াশৈলী উপস্থাপনা করায় ডি সিলভা ম্যান অব দ্য ম্যাচের পুরস্কার লাভ করেন।
বিশ্বকাপ ক্রিকেট, ১৯৯৯
ম্যান অব দ্য ফাইনাল ম্যাচ ১৯৯৯ - শেন ওয়ার্ন - ৪/৩৩
১৯৯৯ সালের ক্রিকেট বিশ্বকাপের ফাইনাল খেলায় অস্ট্রেলিয়া ও পাকিস্তান প্রতিদ্বন্দ্বিতা করে। পাকিস্তান টসে জয়ী হয়েে ব্যাটিংয়ের সিদ্ধান্ত নেয়। উদ্বোধনী ব্যাটসম্যানদ্বয় শুরুতেই বিদায় নিলে ২০ ওভারে পাকিস্তানের সংগ্রহ ৩/৬৮ দাঁড়ায়। অস্ট্রেলীয় লেগ স্পিন বোলার শেন ওয়ার্ন আক্রমণে আসেন ও সফলতা পান। ইজাজ আহমেদকে ২২ রানে ও মইন খানকে ৬ রানে ক্যাচের ফাঁদে ফেললে ২৭ ওভারে দলীয় সংগ্রহ ৫/৯১ হয়। পাকিস্তান ইনিংস গোছাতে অল-রা্‌উন্ডারদের ব্যবহার করলেও ওয়ার্ন এবং পল রেইফেল তাদের আগ্রাসনকে দূরে সরিয়ে দেন। ওয়ার্ন অধিনায়ক ওয়াসিম আকরাম ও বিপজ্জনক অল-রাউন্ডার শহীদ আফ্রিদির উইকেট পান। পাকিস্তান ১৩২ রানে গুটিয়ে যায়। ওয়ার্ন ৪/৩৩ লাভ করেন।
অস্ট্রেলিয়া দল স্বল্প রানের লক্ষ্যমাত্রায় পৌঁছতে ২৯.৫ ওভার হাতে রেখেই ৮ উইকেটের বিশাল বিজয় পায়। তন্মধ্যে অ্যাডাম গিলক্রিস্ট সর্বোচ্চ ৫৪ রান তোলেন। শেন ওয়ার্ন খেলা জয়ে অসামান্য অবদান রাখায় ম্যান অব দ্য ম্যাচের পুরস্কার লাভ করেন।
বিশ্বকাপ ক্রিকেট, ২০০৩
ম্যান অব দ্য ফাইনাল ম্যাচ ২০০৩ - রিকি পন্টিং - ১৪০*
২০০৩ সালের ক্রিকেট বিশ্বকাপের চূড়ান্ত খেলা ভারত ও অস্ট্রেলিয়ার মধ্যে অনুষ্ঠিত হয়। ভারত টসে জয়লাভ করে অস্ট্রেলিয়াকে ব্যাটিংয়ের আমন্ত্রণ জানায়। অস্ট্রেলীয় উদ্বোধনী ব্যাটসম্যানদ্বয় ভারতীয় পেস বোলিংয়ের উপর বেশ চড়াও হয়ে খেলে। কেবলমাত্র হরভজন সিং উইকেট পান। ১৪তম ওভারে অ্যাডাম গিলক্রিস্ট হরভজনের হাতে আউট হন। রিকি পন্টিং ব্যাটিংয়ে আসেন। ২০তম ওভারে অস্ট্রেলীয় সংগ্রহ ১২৫/২ দাঁড়ায়। এরপর পন্টিংয়ের সাথে ড্যামিয়েন মার্টিন যোগ দেন। ঠিক ৩৫ ওভারে অস্ট্রেলিয়া ২০০ রানে পৌঁছে। ১৩৯ বলে এ জুটি শতরান সংগ্রহ করে। এ মাঠে অস্ট্রেলিয়া সর্বোচ্চ রানের জুটি গড়ে। ৪১তম ওভারে অস্ট্রেলিয়া ২৫০ রান তোলে। ৫ ছক্কার সাহায্যে পন্টিং শতরানে পৌঁছেন। এরপর অস্ট্রেলিয়ার ব্যাটিংয়ের ধারা বদলে যায়। দলটি শেষ ৯ ওভারে ১২.২ গড়ে ১১০ রান তোলে। পন্টিং ১৪০* রানে ও মার্টিন ৮৮* রানে অপরাজিত থাকেন। তন্মধ্যে পন্টিং বিশ্বকাপের ফাইনালে ও মার্টিন ভারতের বিপক্ষে সর্বোচ্চ রান সংগ্রহ করেন।
বিশাল রান তাড়া করতে নেমে শুরুতেই শচীন তেন্ডুলকরের (৪) উইকেট হারায়। একপর্যায়ে ভারতের সংগ্রহ ৫৯/৩ দাঁড়ায়। রাহুল দ্রাবিড় ও বীরেন্দ্র শেওয়াগ দলের রানকে ১৪৭/৩ তোলে। কিন্তু ৩৮তম ওভারেই ভারত ২৩৪ রান তোলে সবকটি উইকেট হারায়। অস্ট্রেলীয় অধিনায়ক পন্টিং ম্যান অব দ্য ম্যাচের পুরস্কার পান।
বিশ্বকাপ ক্রিকেট, ২০০৭
ম্যান অব দ্য টুর্নামেন্ট ২০০৭ - গ্লেন ম্যাকগ্রা - ২৬ উইকেট
বিশ্বকাপ ক্রিকেট, ২০১১
ম্যান অব দ্য টুর্নামেন্ট ২০১১ - যুবরাজ সিং - ৩৬২ রান ও ১৫ উইকেট
বিশ্বকাপ ক্রিকেট, ২০১৫
ম্যান অব দ্য টুর্নামেন্ট ২০১৫ - মিচেল স্টার্ক - ২২ উইকেট
অস্ট্রেলীয় ফাস্ট বোলার মিচেল স্টার্ক ইয়র্কার ও উইকেট লাভের কারণে বিশ্বকাপে গুরুত্বপূর্ণ ভূমিকা পালন করেছেন। উদ্বোধনী খেলায় ইংল্যান্ডের বিপক্ষে ২ উইকেট সংগ্রহের মাধ্যমে যাত্রা শুরু করেন। গ্রুপ পর্বে নিউজিল্যান্ডের বিপক্ষে ৬ উইকেট নিয়ে নিজেকে মেলে ধরেন ও প্রতিপক্ষকে গুড়িয়ে দেন। তাসত্ত্বেও অত্যন্ত নাটকীয়ভাবে নিউজিল্যান্ড দল ১ উইকেটের ব্যবধানে জয়লাভ করতে সমর্থ হয়। আফগানিস্তান, শ্রীলঙ্কার বিপক্ষে উইকেট লাভের পর স্কটল্যান্ডের বিপক্ষে চার উইকেট লাভে নিজের অগ্রযাত্রাকে অব্যাহত রেখেছিলেন তিনি। খেলায় তিনি ম্যান অব দ্য ম্যাচের পুরস্কার পান। নক-আউট পর্বের খেলায় পাকিস্তান এবং ভারতের বিপক্ষে ২টি করে উইকেট পান ও অস্ট্রেলিয়াকে চূড়ান্ত খেলায় নিয়ে যান। দলীয় সঙ্গী জেমস ফকনার, জোশ হজলউড, মিচেল জনসন তাকে যোগ্য সঙ্গ দেন। মসিজিতে নিউজিল্যান্ডের বিপক্ষে চূড়ান্ত খেলায় অবতীর্ণ হয় তার দল। ঐ প্রতিযোগিতায় অস্ট্রেলিয়া সেরা দল হিসেবে খেলা শুরু করে। প্রথম ওভারেই নিউজিল্যান্ডীয় অধিনায়ক ব্রেন্ডন ম্যাককুলামকে শূন্যরানে বিদায় করেন। এটি খেলার বড় ধরনের ঘটনা ছিল। এরপর অস্ট্রেলিয়া দল খেলায় ৭ উইকেটে জয় তুলে নেয় ও ৫ম বারের মতো বিশ্বকাপের শিরোপা নিজেদের করে নেয়। সমগ্র প্রতিযোগিতায় অসাধারণ বোলিংশৈলী প্রদর্শনের প্রেক্ষিতে মিচেল স্টার্ককে প্লেয়ার অব দ্য টুর্নামেন্ট হিসেবে ঘোষণা করা হয়। ২২ উইকেট নিয়ে ট্রেন্ট বোল্টের সাথে যৌথভাবে সর্বোচ্চ উইকেট শিকারীতে পরিণত হন।
দরওয়াজা বন্ধ রাখো
দরওয়াজা বন্ধ রাখো ( দরজা বন্ধ রাখো ) হল একটি ভারতীয় হিন্দি ভাষার কমেডি ফিল্ম যার পরিচালনায় ছিলেন জেডি চক্রবর্তী এবং সিনেমাটোগ্রাফির দায়িত্বে ছিলেন ছোট কে. নাইডু। এটি ২০০৬ সালে মুক্তি লাভ করেছিলো। ২০১১ সালে তেলুগু ভাষায় মানি মানি, মোর মানি নামে ফিল্মটি পুনঃনির্মাণ করা হয়েছিল, যেখানে জেডি চক্রবর্তী প্রধান ভূমিকায় অভিনয় করেছিলেন।
সারমর্ম
আফতাব শিবদাসানি, চাঙ্কি পান্ডে, জাকির হুসেন এবং স্নেহাল দাবি এই ছবিতে যথাক্রমে অজয়, গোগা, আব্বাস ও রঘু নামক চারজন দুর্বৃত্তের ভূমিকায় অভিনয় করেছিলেন। এই দুর্বৃত্তরা অর্থের জন্য একজন কোটিপতির মেয়েকে অপহরণ করে এবং ১ কোটি মুক্তিপণ হিসেবে দাবি করে। কিন্তু পরিস্থিতির পরিপ্রেক্ষিতে তারা নিজেরাই ৩৫-সদস্য বিশিষ্ট একটি নিরামিষ গুজরাটি পরিবারের বাড়িতে ঢুকতে বাধ্য হয়।
বাড়িতে তাদের থাকার সময় বাড়ানো হয় যখন তারা জানতে পারে যে জিম্মি মেয়েটির বাবা বিদেশে চলে গেছে এবং তাদের ফিরে আসা পর্যন্ত অপেক্ষা করতে হবে। অপহরণকারীরা তাদের পরিচয় গোপন রাখার জন্য এবং অপহরণের উদ্যোগ সফল করার জন্য আরও লোকদের জিম্মি করতে বাধ্য হয়।
তানেজা অবশেষে চার অপহরণকারীকে মুক্তিপণের টাকা প্রদান করে। কিন্তু মুক্তিপণের টাকা নিয়ে চারজনের মধ্যে ঝগড়া হয় এবং তারপরে তানেজা পুলিশকে ফোন করে। শেষমেষ অপহরণকারীরা আদালতে যায়। তানেজা আদালতকে জানান, অজয়, গোগা এবং রঘু নির্দোষ কিন্তু আব্বাস নয়। ১৬ মাস পর অজয় একটি হোটেলের মালিক হন এবং মুঘলে আজমের সাথে কাজ করেন। ইশা এবং অজয় উভয়ই বন্ধুতে পরিণত হন। জুলি রঘুর সাথে বিক্রয় ব্যবসায় কাজ করে। গোগা একটি মিষ্টির দোকানের মালিক হয়ে যায়। আব্বাস জেলে যায়।
সমালোচনা
মুভিটিকে "রোমাঞ্চকর কমেডি" হিসাবে চিহ্নিত করা হয়েছিল। সমালোচকরা এটির শুরুর অংশ উদ্ভাবনী থিম হিসাবে বিবেচনা করেছেন যা প্লটের মাঝপথে সবাইকে হতাশ করেছে। পারফরম্যান্সটিকে "লাকলাস্টার" হিসাবে গণ্য করা হয়েছিল। অভিনয় ছিল মাঝারি মানের। দর্শকদের মতে, অভিনেতারা মানুষকে হাসানোর জন্য "খুব কঠিন" চেষ্টা করেছিল কিন্তু খারাপভাবে ব্যর্থ হয়েছিল। সিনেমাটি বক্স অফিসে ব্যর্থ হয়েছিল।
কণিকা (দ্ব্যর্থতা নিরসন)
কণিকা বলতে নিচেরগুলি বোঝাতে পারে:
সাউথটেক গ্রুপ
সাউথটেক গ্রুপ হচ্ছে সিএমএমআই লেভেল ৫ সম্পন্ন এবং আইএসও ৯০০১ঃ২০১৫ সার্টিফায়েড সফটওয়্যার কোম্পানী। এটি বিশ্বব্যাপী 3,600 টিরও বেশি কোম্পানীর সাথে বাংলাদেশে দীর্ঘতম পরিসেবার ফাইন্যান্সিয়াল সলুশন কোম্পানিগুলির মধ্যে একটি। এর চেয়ারম্যান সৈয়দ মকবুল কাদের এবং ম্যানেজিং ডিরেক্টর/ সিইও হচ্ছেন সৈয়দ মামনুন কাদের। সাউথটেক হচ্ছে বাংলাদেশের সবচেয়ে বড় এন্টারপ্রাইজ সলুশ্যন স্পেস যার গ্রাহক এর মধ্যে রয়েছে বাংলাদেশ বেসরকারি বিমান চলাচল কর্তৃপক্ষ, ব্র্যাক, প্রিমিয়ার ব্যাংক, এবি ব্যাংক, ঢাকা ব্যাংক, আইসিডিডিয়ারবি ইত্যাদি।
পাক্রা জহুর
পাক্রা জহুর (বৈজ্ঞানিক নাম: Polytremis lubricans (Herrich-Schäffer)) 'হেসপারিডি' (Hespaeriidae) বা স্কিপারস (Skippers) গোত্র ও হেসপারিনি (Hesperiinae) উপ-গোত্রের অন্তর্ভুক্ত প্রজাতি। এই প্রজাতি ভারতের বন্যপ্রাণ সংরক্ষণ আইন (Wild Life Protection Act, 1972) অনুসারে তফ্‌সিল ৪ এর তালিকার অন্তর্ভুক্ত।
আকার
পাক্রা জহুর এর প্রসারিত অবস্থায় ডানার আকার ৩৬-৪২ মিলিমিটার দৈর্ঘ্যের হয়।
উপপ্রজাতি
পাক্রা জহুর এর প্রজাতিগুলো হলো:
বর্ণনা
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-
এই প্রজাতির পিছনের ডানার উভয়পৃষ্ঠের ৪ ও ৫ নং শিরামধ্যস্থ দুটি ছোপ একদম গায়ে গায়ে লাগানো, তবে সংযুক্ত নয়- এই বৈশিষ্ট জন্য এদের এইরোপ নামকরন। সামনের ডানার উপরিতলের ছোপগুলি স্বচ্ছ এবং ইষদ হলুদ। উক্ত ইষদ হলুদ ছোপগুলির মধ্যে ২টি সেলস্থ ছোপ ছাড়াও আর কতকগুলি বিভিন্ন আকৃতির ছোপ ১খ থেকে ৪ নং শিরামধ্যস্থ এবং ৬নং থেকে ৪নং শিরামধ্যে অবস্থিত। উভয় ডানার উপরিতলের গোড়ার অংশ (base) এবং পিছনের ডানার অধিকাংশ ভাগ কমলা-হলুদ (ochreous) লোম দ্বারা আবৃত। সামনের ডানার ২ নং শিরামধ্যস্থ ছোপটি বড় এবং লম্বাটে। পিছনের ডানার উপরিতলে ২ থেকে ৬ নং শিরামধ্যে একসারি ছোপ কখনো উপস্থিত আবার কখনো অনুপস্থিত। পিছনের ডানা নিম্নতলে ২ থেকে ৬ নং শিরামধ্যস্থ ছোপগুলি প্রায় বক্রাকারে সজ্জিত। এই প্রজাতির পুরুষ প্রকারে সামনের ডানার উপরিতলে কোন দাগ বা brand থাকে না। স্ত্রী এবং পুরুষ অনুরূপ।
আম কাঠলি
আম-কাঠলি হচ্ছে জ্যৈষ্ঠ-আষাঢ় মাসে মেয়ের শ্বশুর বাড়িতে নানা প্রকার মৌসুমী ফল নিয়ে যাওয়ার একটি প্রথা, যা সিলেট অঞ্চলে বহুল প্রচলিত। গ্রীষ্মের ফলমূল বাজারে আসার সাথেসাথে মেয়ের বাবার বাড়ি থেকে সবধরনের ফল সহ খই, মুড়ি, মোয়া ইত্যাদি আরও হরেক পদের খাদ্যসামগ্রী মেয়ের শ্বশুরবাড়িতে উৎসবের আমেজে পাঠানোর রীতিকে সিলেটি ভাষায় আম কাঠলি বলে। বিত্তবানদের ক্ষেত্রে এটা আনন্দের হলেও হতদরিদ্র পরিবারের জন্য এটা একটা অসহনীয় বোঝা স্বরূপ। ফলে সামাজিকভাবে পারিবারিক ও মানসিক নির্যাতন থেকে মেয়েকে রক্ষা করার জন্য, মেয়ের পরিবার অথবা আত্বীয়স্বজন নিজে না খেয়েও মেয়ের শ্বশুরবাড়িতে আম কাঠলি পাঠাতে আপ্রাণ চেষ্টা করেন।
আয়োজন
অনেকে আম-কাঁঠলিকে কুসংস্কার হিসেবে আখ্যায়িত করলেও সামাজিক চাপে পড়ে, বাধ্য হয়েই মেয়ের শ্বশুর বাড়িতে পৌঁছে দেন মৌসুমী রসালো ফল। যারজন্যে আম-কাঁঠলি পৌঁছানোর আগে মেয়ের শ্বশুর বাড়িতে তারিখ জানিয়ে দেয়া হয়। সেখানেও চলে আত্মীয়স্বজনকে দাওয়াত করার মহা আয়োজন। আম-কাঁঠলী প্রথা শুধু আম আর কাঁঠালে সীমাবন্ধ নয়, বরং এতে যোগ হয় আনারস, লিচু, আপেল, আঙ্গুর, নাশপাতি, মাল্টা, লটকন, তরমুজ ও বিভিন্ন মিষ্টি জাতীয় দ্রব্যসহ ভিন্ন স্বাদের পানীয় ইত্যাদি। পিতাপক্ষ মেয়ের শ্বশুরবাড়িতে যতো বেশি দিতে পারেন তিনি ততো প্রশংসিত হন। প্রথা অনুসারে মেয়ের বাড়িতে গাড়িভর্তি ফল পাঠাতে চরম আর্থিক সঙ্কটে পড়ছেন অনেকেই। যার ফলে নির্যাতনের শিকার হচ্ছে অসংখ্য মেয়ে। ভাঙছে অনেক সংসার। এমনকি ঘটছে হত্যার মতো ঘটনাও।
আরো দেখুন
ফুরির বাড়ি ইফতারি
সদা কাউর
সদা কাউর (পাঞ্জাবি: ਸਦਾ ਕੌਰ) (১৭৬২ – ১৮৩২) ১৭৮৯ সাল থেলে ১৮২১ সাল পর্যন্ত কানহাইয়া মিসালএর প্রধান ছিলেন। তিনি ছিলেন গুরুবকশ সিং কানহাইয়ার সহধর্মিণী, জয় সিং কানহাইয়ার উত্তরাধিকারিণী ও কানহাইয়া মিসাল প্রধান। ১৭৮৫ সালে তার স্বামীর ও ১৭৮৯ সালে তার শ্বশুরের মৃত্যুর পর তিনি কানহাইয়া মিসালের মসনদে বসেন। তিনি ছিলেন একজন বুদ্ধিমতী ও উচ্চাকাঙ্ক্ষী নারী। এছাড়াও তিনি ছিলেন শিখ সাম্রাজ্যের প্রতিষ্ঠাতা রণজিৎ সিং-এর শ্বাশুড়ি। রণজিৎ সিং-এর পাঞ্জাবের সিংহাসনে বসার ক্ষেত্রে গুরুত্বপূর্ণ ভূমিকা রেখেছিলেন তিনি।
প্রারম্ভিক জীবন ও বিবাহ
১৭৬২ সালে এক ঢালিওয়াল জাট পরিবারে জন্ম নেন সদা কাউর। ১৭৬৬ সালে ৭ বছরের শিশু গুরুবকশ সিং-এর সাথে বিয়ে দেওয়া হয় তাকে। তার স্বামী ছিলেন কানহাইয়া মিসাল প্রধান জয় সিং এর বড় ছেলে ও উত্তরাধিকারী। গুরুবকশ সিং এর ঔরসে ১৭৮২ সালে তার একটি মেয়ের জন্ম হয়। তাদের মেয়ের নাম ছিল মেহতাব কাউর।
কানহাইয়া মিসালের নেতৃত্ব
১৭৮৫ সালে বাটালা যুদ্ধে সুকেরচাকিয়া মিসাল, রামগঢ়িয়া মিসাল ও স্ংসার চাঁদ কাটোচের বিরুদ্ধে লড়ে মারা যান তার স্বামী গুরুবকশ সিং। এর পরের বছর সুকেরচাকিয়া মিসাল প্রধানের পুত্র রণজিৎ সিং এর সাথে তার কন্যা মেহতাব কাউরকে বিয়ে দেন। ১৭৮৯ সালে তার শ্বশুর জয় সিং কানহাইয়া মৃত্যুবরণ করেন। এরপর তাকে কানহাইয়া মিসালের সিংহাসনে বসতে হয় ও দায়িত্ব নিতে হয় প্রায় আট হাজার অশ্বারোহী বাহিনীর।
১৭৯২ সালে মহান সিং এর মৃত্যুর পর তার জামাতা রণজিৎ সিং সুকেরচাকিয়া মিসালের মসনদে বসেন। অল্পবয়সী রণজিৎ সিং এর রাজপ্রতিনিধি নিযুক্ত হন তিনি। তিনি কানহাইয়া মিসাল ও সুকেরচাকিয়া মিসাল দুইটাই ব্যবহার করে রণজিৎ সিংকে সামনের দিকে নিয়ে যান।
১৭৯৯ সালের জুলাই মাসের সাত তারিখে রণজিৎ সিং ও সদা কাউর প্রায় ত্রিশ হাজার সৈন্য লাহোর আক্রমণ করেন। রণজিৎ সিং লোহারি গেট দিয়ে ও সদা কাউর দিল্লি গেট দিয়ে নগরীর অভ্যন্তরে প্রবেশ করেন। ১৮০১ সালে তিনি রণজিৎ সিংকে লাহোরের সিংহাসনে বসান। তিনি আর রণজিৎ সিং লাহোর আক্রমণের সিদ্ধান্ত নিয়েছিলেন কেননা, তারা বুঝতে পেরেছিলেন, যাঁর হাতে লাহোর থাকবে, তার হাতে গোটা পাঞ্জাব থাকবে।
অমৃতসর, চিনিওট, কসুর, এটক ও হাজরার যুদ্ধে তিনি রণজিৎ সিং এর সাথে ছিলেন। ১৮০৭ সালে রণজিৎ সিং দ্বিতীয় বিয়ে করেন। বিষয়টি মন থেকে মেনে নিতে পারেন নি তিনি। এরপর তিনি রণজিৎ সিং এর সঙ্গ ত্যাগ করেন। তখন সদা কাউর নিজের রাজ্য শাসনের পরিকল্পনা করলে রণজিৎ সিং তার গতিবিধি সীমিত করে দেন। ১৮২০ সালের পর তিনি তার রাজ্য ফিরে পান।
মৃত্যু
সদা কাউর ১৮৩২ সালে লাহোরে মৃত্যুবরণ করেন।
জনপ্রিয় সংস্কৃতিতে
লাইফ ওকে চ্যানেল শের-ই-পাঞ্জাব: মহারাজা রণজিৎ সিং নামের একটি টিভি ধারাবাহিক নির্মাণ করে। টিভি ধারাবাহিকটিতে 'সদা কাউর' চরিত্রে অভিনয় করেছিলেন অভিনেত্রী সোনিয়া সিং।
রেচল কারসন
রেচল লুইজ কারসন (Rachel Louise Carson) (২৭শে মে, ১৯০৭ - ১৪ই এপ্রিল, ১৯৬৪) ছিলেন একজন মার্কিন সামুদ্রিক জীববিজ্ঞানী এবং নিসর্গ লেখক, যার লেখার মাধ্যমে পৃথিবীর পরিবেশ আন্দোলন বেগবান হয়েছে।
কারসন ইউ এস ব্যুরো অব ফিশারিজে জীববিজ্ঞানী হিসেবে কর্মজীবন শুরু করেন। ১৯৫০ থেকে তিনি পুরোপুরি ভাবে প্রকৃতি সংক্রান্ত লেখালেখিতে মনোনিবেশ করেন।
১৯৫০ এর দশকের শেষ রাসায়নিক কীটনাশকসমূহের পরিবেশ-ধ্বংসকারী প্রভাব সম্পর্কে মনোযোগী হন যার ফলাফল ছিল তার বিখ্যাত বই সাইলেন্ট স্প্রিং (নীরব বসন্ত)-এর প্রকাশ, যা আমেরিকায় পরিবেশ রক্ষা বিষয়ে গণসচেতনতা সৃষ্টি করে।
সাইলেন্ট স্প্রিং আমেরিকার জাতীয় কীটনাশক নীতির পরিবর্তনে গুরুত্বপূর্ণ প্রভাব ফেলে - এ বইটি প্রকাশিত হবার পর আমেরিকার সর্বত্র ডি.ডি.টি ও অন্যান্য কীটনাশকের ব্যবহার নিষিদ্ধ হয়। এই বইটি তৃণমূল পর্যায়ে পরিবেশ আন্দোলন উদ্দীপ্ত করে এবং পরিবেশ সংরক্ষণ এজেন্সির সূত্রপাত ঘটায়। কারসন মার্কিন যুক্তরাষ্ট্রের প্রেসিডেন্ট জিমি কার্টার কর্তৃক মরণোত্তর প্রেসিডেনশিয়াল মেডেল অব অনারে ভূষিত হন।
বহিঃসংযোগ
Carson-related organizations
নাটোর রেলওয়ে স্টেশন
থাম্ব|নাটোর রেলওয়ে স্টেশনে একটি লোকাল ট্রেন থাম্বথাম্ব|নাটোর স্টেসনের রাত্রি বেলা থাম্ব|নাটোর স্টেসনে ট্রেন হতে ছবি নাটোর রেলওয়ে স্টেশন বাংলাদেশের রাজশাহী বিভাগের নাটোর জেলার একটি রেলস্টেশন। এটি নাটোর পৌর এলাকার ৮ নং ওয়ার্ডে দক্ষিণ বড়গাছা নামক এলাকায় অবস্থিত। এর উত্তরে (সামনে) সান্তাহার জংশন এবং দক্ষিণে (পিছনে) আব্দুলপুর জংশন অবস্থিত। এই রেলস্টেশনটি নাটোর জেলার প্রধান রেলওয়ে স্টেশন। এই স্টেশনে প্রতিদিন ১৫টি ট্রেন (১৩টি আন্তঃনগর এবং ২টি মেইল) ট্রেন মোট ৩০ বার যাত্রাবিরতি দেয়। নাটোর রেলওয়ে স্টেশন বাংলাদেশ রেলওয়ে পশ্চিমাঞ্চলের অর্ন্তভুক্ত।
কাঠামো
এই রেলস্টেশনটি বর্তমানে জনবহুল ও আধুনিক রেলস্টেশন। এই রেলস্টেশনে প্রধান লাইন সহ মোট লাইন সংখ্যা ৫টি লাইন বিদ্যমান (তিনটি ডুয়েল গেজ ও দুইটি ব্রড গেজ লাইন)। এই স্টেশনে ১৩জোড়া আন্তঃনগর ও ২জোড়া লোকাল ট্রেন যাত্রা বিরতি দেয়। রেলস্টেশনের সম্মুখে যানবাহন পার্কিং এর জন্য উপযুক্ত জায়গা বিদ্যমান। স্টেশনে প্লার্টফর্ম মোট ৩টি। স্টেশনটিতে এক প্লার্টফর্ম হতে অন্য প্লার্টফর্মে যাতায়াতের জন্য ওভারব্রিজ রয়েছে।
পরিষেবা
এই স্টেশনের উপর দিয়ে আন্তঃনগর, মেইল, সাধারণ মেইল,আন্তঃদেশীয় এবং মালামাল বহনকারী ট্রেন চলাচল করে। এই স্টেশন থেকে নিম্নলিখিত ট্রেনগুলি ছেড়ে যায়:
১৬০৫
১৬০৫ গ্রেগরীয় বর্ষপঞ্জির একটি সাধারণ বছর।
মারাঠি উইকিপিডিয়া
মারাঠি উইকিপিডিয়া হচ্ছে অনলাইন মুক্ত বিশ্বকোষ উইকিপিডিয়ার  মারাঠি ভাষার সংস্করণ। ১ মে ২০০৩ সালে যাত্রা শুরু হয় এই উইকিপিডিয়ার এবং September 2023 পর্যন্ত নিবন্ধ সংখ্যা টি এবং 0 জন ব্যবহারকারী,  জন প্রশাসক 0টি ফাইল আছে এই উইকিপিডিয়ায় এবং সর্বমোট সম্পাদনা সংখ্যা  টি।
পুদুচেরি মুনেত্র কংগ্রেস
পুদুচেরি মুনেত্র কংগ্রেস, পূর্বে পন্ডিচেরি মুন্নেত্র কংগ্রেস নামে পরিচিত, (পিএমসি বা புமுக) ভারতের একটি রাজনৈতিক দল যা কেন্দ্রশাসিত অঞ্চল পুদুচেরিতে সক্রিয়। এটি ১১ মে ২০০৫-এ পি. কান্নান দ্বারা গঠিত হয়েছিল। এর প্রতীক ঘণ্টা।
২০০৯ সালের সাধারণ নির্বাচনের সময় দলটি শিবির পরিবর্তন করে এবং এখন ভারতীয় জাতীয় কংগ্রেসকে সমর্থন করে। ২৫ সেপ্টেম্বর, ২০১৯-এ তিনি একটি নতুন রাজনৈতিক দল তৈরি করেন - মাক্কাল মুনেত্র কংগ্রেস (এমএমসি)।
স্বামী বীরেশ্বরানন্দ
স্বামী বীরেশ্বরানন্দ (৩১ অক্টোবর ১৮৯২ - ১৩ মার্চ ১৯৮৫) ছিলেন রামকৃষ্ণ মঠ ও রামকৃষ্ণ মিশনের দশম সভাপতি (১৯৬৬ -১৯৮৫)।
পিতৃদত্ত নাম ছিল পান্ডুরং প্রভু। পরে তিনি প্রভু মহারাজ নামে পরিচিত হন। ব্রিটিশ আমলের দক্ষিণ ভারতের  ম্যাঙ্গালোরের কাছে গুরুপুরায় ১৮৯২ খ্রিস্টাব্দের ৩১ অক্টোবর জন্মগ্রহণ করেন। অল্প বয়সে পিতার মৃত্যুর পর, তিনি মায়ের সঙ্গে ম্যাঙ্গালোরে তার মামার বাড়িতে চলে আসেন।  পাঁচ বছর বয়সে তাকে স্বামী বিবেকানন্দ আশীর্বাদ করেছিলেন। পান্ডুরং প্রভু মাদ্রাজের (বর্তমানে চেন্নাইয়ের)  প্রেসিডেন্সি কলেজে আইন নিয়ে পড়াশোনা করেন এবং আইনের স্নাতক হন। সেসময়ে তিনি স্বামী বিবেকানন্দের সম্পূর্ণ রচনা পড়েছিলেন এবং  রামকৃষ্ণের ভাবধারায় ও বিবেকানন্দের আদর্শে অনুপ্রাণিত হয়ে ১৯১৬ খ্রিস্টাব্দে  প্রথমার্ধে মাদ্রাজের শ্রীরামকৃষ্ণ সংঘে যোগ দেন। ১৯১৬ খ্রিস্টাব্দের জুন মাসে জয়রামবাটিতে সারদা মায়ের কাছে দীক্ষা নেন এবং ১৯২০ খ্রিস্টাব্দের ১২ জানুয়ারি স্বামী ব্রহ্মানন্দের কাছে  সন্ন্যাস গ্রহণ করেন। সন্ন্যাস নেওয়ার পর তিনি স্বামী বীরেশ্বরানন্দ নামে পরিচিত হন এবং বারাণসী যান। ১৯২১ খ্রিস্টাব্দে উত্তরাখণ্ডের মায়াবতীতে অদ্বৈত আশ্রমে সন্ন্যাস কর্মী হিসাবে কাজ করেন এবং পরে কলকাতা অফিসের ব্যবস্থাপক হন এবং ১৯২৭ খ্রিস্টাব্দে সংস্থার প্রধান হন।১৯২৯ খ্রিস্টাব্দে তিনি রামকৃষ্ণ মঠের ট্রাস্টির এবং রামকৃষ্ণ মিশনের গভর্নিং বডির সদস্য হন। ১৯৩৮ খ্রিস্টাব্দের ৭ এপ্রিল তিনি রামকৃষ্ণ মঠ ও মিশনের অন্যতম যুগ্ম সচিবের দায়িত্ব পান। সে দায়িত্ব পালনে তিনি বারাণসী,  উড়িষ্যার, মাদ্রাজ প্রেসিডেন্সির,  শ্রীলঙ্কার বিভিন্ন স্থানে ভ্রমণ করে আশ্রমের কাজ সংগঠিত করতে থাকেন। অবশেষে ১৯৪২ খ্রিস্টাব্দে বেলুড় মঠে ফিরে আসেন এবং সেসময় হতে ১৯৪৭ খ্রিস্টাব্দ পর্যন্ত ভারতীয় উপমহাদেশ এবং এশিয়া যখন এক সংকটময় সময়ের মধ্য দিয়ে যাচ্ছিল, তখন তিনি সফলভাবে বেশ কয়েকটি ত্রাণকার্য, (বিশেষকরে বাংলাজুড়ে দুর্ভিক্ষের সময়) পরিচালনা করেন। স্বাস্থ্যের কারণে, স্বামী মাধবানন্দ যখন সাধারণ সম্পাদকের কার্য হতে কিছুদিন (১৯৪৯ খ্রিস্টাব্দ হতে ১৯৫১ খ্রিস্টাব্দ) অব্যাহতি নেন, তখন  বীরেশ্বরানন্দ সে দায়িত্ব পালন করেন। ১৯৬১ খ্রিস্টাব্দের মে মাসে মঠ ও মিশনের সাধারণ সম্পাদক হন। অবশেষে ১৯৬৫ খ্রিস্টাব্দে স্বামী মাধবানন্দের মৃত্যুর পর, ১৯৬৬ খ্রিস্টাব্দের ২২ ফেব্রুয়ারি অধ্যক্ষের পদে আসীন হন। স্বামী ব্রহ্মানন্দেরপর তিনিই দীর্ঘ ঊনিশ বৎসর সংঘাধ্যক্ষ ছিলেন। শ্রীরামকৃষ্ণের ভাবধারায়, অধ্যক্ষ হিসাবে স্বামী বীরেশ্বরানন্দ ভারতজুড়ে রামকৃষ্ণ-বিবেকানন্দ আন্দোলনের বার্তা ছড়িয়ে দিতে যথাসাধ্য চেষ্টা করেছেন।মেয়াদকালে তিনি গ্রামীণ উন্নয়নে, 'পল্লীমঙ্গল' এবং স্ব-কর্মসংস্থানে যুবকদের প্রশিক্ষণে, সমাজের নিম্নবর্গের মানুষের সামগ্রিক উন্নতির জন্য,'জনশিক্ষা' সহ অনেক জনহিতকর কর্মকাণ্ডের প্রবর্তন করেছিলেন। এর ফলে, মিশনের পরিষেবার পরিধি যেমন প্রসারিত হয়েছিল, তেমনই নতুন ক্ষেত্রে উদ্যোগীদের উৎসাহিত করেছিল। যদিও স্বামী বীরেশ্বরানন্দ মঠ ও মিশনের অনেক সময় প্রশাসনিক কাজে ব্যস্ত থাকতেন, তবুও অল্প সময় পেলেই নিজের পড়াশোনায় ব্যয় করতেন। ইংরেজিতে অনেক সংস্কৃত ধর্মগ্রন্থ অনুবাদ করেছেন। যেমন - ভগবদ্গীতায়  শ্রীধর আচার্যের টীকাটিপ্পনি, আদি শঙ্কর ও  রামানুজের  ব্রহ্মসূত্রের উপর ভাষ্যাদি।
১৯৮৫ খ্রিস্টাব্দের ১৩ মার্চ স্বামী বীরেশ্বরানন্দ ৯২ বৎসর বয়সে বেলুড় মঠে পরলোক গমন করেন।
সৈয়দ মীর কাসিম
ভারতের স্বাধীনতা লাভ করার পরে, সৈয়দ মীর কাসিম কাশ্মীরি সংবিধানের খসড়া তৈরি করেছিলেন এবং বিভিন্ন রাজ্য ও ইউনিয়ন গুরুত্বপূর্ণ পদে দায়িত্ব পালন করেছিলেন। কাশ্মীরে ভারতীয় জাতীয় কংগ্রেস (যেটি কংগ্রেস পার্টি নামেও পরিচিত এবং সংক্ষেপে আইএনসি বলা হয়ে থাকে) প্রতিষ্ঠা করার জন্য তার অসামান্য কৃতিত্ব রয়েছে।
তার আত্মজীবনীমূলক বই মাই লাইফ অ্যান্ড টাইমস ১৯৯২ সালের সেপ্টেম্বরে দক্ষিণ এশিয়া বই প্রকাশনার অধিনে প্রকাশিত হয়েছিল।
১৬০৬
১৬০৬ গ্রেগরীয় বর্ষপঞ্জির একটি সাধারণ বছর।
বজবজ ১ সমষ্টি উন্নয়ন ব্লক
বজবজ ১ সমষ্টি উন্নয়ন ব্লক হল ভারতীয় রাজ্য পশ্চিমবঙ্গের দক্ষিণ চব্বিশ পরগনা জেলার আলিপুর সদর মহকুমার একটি সমষ্টি উন্নয়ন ব্লক। এই ব্লকের সদর পূর্ব নিশ্চিন্তপুরে অবস্থিত।
ভূগোল
বজবজ ১ সমষ্টি উন্নয়ন ব্লক অক্ষাংশ ও দ্রাঘিমাংশের মধ্যে অবস্থিত। সমুদ্রপৃষ্ঠ থেকে এই ব্লকের গড় উচ্চতা ।
বজবজ ১ সমষ্টি উন্নয়ন ব্লকের উত্তর দিকে হুগলি নদীর অপর পাড়ে হাওড়া জেলার সাঁকরাইল সমষ্টি উন্নয়ন ব্লক, পূর্ব দিকে আলিপুর সদর মহকুমা ঠাকুরপুকুর মহেশতলা সমষ্টি উন্নয়ন ব্লক, দক্ষিণ দিকে আলিপুর সদর মহকুমারই বজবজ ২ সমষ্টি উন্নয়ন ব্লক এবং পশ্চিম দিকে হুগলি নদীর অপর পাড়ে হাওড়া জেলার সাঁকরাইল ও উলুবেড়িয়া ১ সমষ্টি উন্নয়ন ব্লক অবস্থিত।
ডিস্ট্রিক্ট স্ট্যাটিস্টিক্যাল হ্যান্ডবুক ফর সাউথ টোয়েন্টি-ফোর পরগনাস গ্রন্থে প্রদত্ত তথ্য অনুযায়ী, বজবজ ১ সমষ্টি উন্নয়ন ব্লকের আয়তন ২৬.৫৫ বর্গ কিলোমিটার। এই ব্লকে একটি পঞ্চায়েত সমিতি, ছয়টি গ্রাম পঞ্চায়েত, ৮৩টি গ্রাম সংসদ, ষোলোটি মৌজা এবং তেরোটি জনবসতিপূর্ণ গ্রাম অবস্থিত। ব্লকটি বজবজ ও নোদাখালি থানার এক্তিয়ারভুক্ত এলাকার অন্তর্গত।
বজবজ ১ সমষ্টি উন্নয়ন ব্লক / পঞ্চায়েত সমিতির অন্তর্গত গ্রাম পঞ্চায়েতগুলি হল: বুইটা, চিংড়িপোতা, মায়াপুর, নিশ্চিন্তপুর, রাজীবপুর ও উত্তর রায়পুর।
জনসংখ্যা
২০১১ সালের জনগণনা অনুযায়ী, বজবজ ১ সমষ্টি উন্নয়ন ব্লকের মোট জনসংখ্যা ১১২,৯০৮; এর মধ্যে গ্রামীণ জনসংখ্যা ২৯,৫৭৩ এবং শহরাঞ্চলীয় জনসংখ্যা ৮৩,৩৩৫। এই ব্লকে পুরুষের সংখ্যা ৫৭,৬৬২ (মোট জনসংখ্যার ৫১ শতাংশ) ও মহিলার সংখ্যা ৫৫,২৪৬ (মোট জনসংখ্যার ৪৯ শতাংশ)। ১২,৬৩৩ জনের বয়স অনধিক ৬ বছর। তফসিলি জাতিভুক্ত ব্যক্তির সংখায় ২১,৯৮৩ (মোট জনসংখ্যার ১৯.৪৭ শতাংশ) এবং তফসিলি উপজাতিভুক্ত ব্যক্তির সংখ্যা ১৭০ (মোত জনসংখ্যার ০.১৫ শতাংশ)।
২০০১ সালের জনগণনার প্রতিবেদন অনুসারে, বজবজ ১ সমষ্টি উন্নয়ন ব্লকের মোট জনসংখ্যা ছিল ৯৯,৮৭৪; এর মধ্যে ৯৮,০২৭ জন ছিলেন পুরুষ এবং ৯২,৫৮৯ জন ছিলেন মহিলা। ১৯৯১-২০০১ দশকে এই ব্লকে জনসংখ্যা বৃদ্ধির নথিবদ্ধ হার ছিল ১৬.৩৮ শতাংশ। উল্লেখ্য এই দশকে দক্ষিণ চব্বিশ পরগনা জেলা ও পশ্চিমবঙ্গের জনসংখ্যা বৃদ্ধির সামগ্রিক হার ছিল যথাক্রমে ২০.৮৯ শতাংশ এবং ১৭.৮৪ শতাংশ। উক্ত জনগণনার প্রতিবেদন অনুযায়ী, বজবজ ১ সমষ্টি উন্নয়ন ব্লকে তফসিলি জাতিভুক্ত জনসংখ্যা ছিল ২৩,৮২৯ (মোট জনসংখ্যার প্রায় এক-চতুর্থাংশ) এবং তফসিলি উপজাতিভুক্ত জনসংখ্যা ছিল ৬৬০।
বজবজ ১ সমষ্টি উন্নয়ন ব্লকের অন্তর্গত জনগণনা নগরগুলি হল (২০১১ সালের জনগণনার প্রতিবেদন অনুযায়ী জনসংখ্যা বন্ধনীতে): উত্তর রায়পুর (২৩,০৮৪), বলরামপুর (৫,২৫১), বুইটা (১৬,৭৬৪), বেনজানহারি আরারিয়াল (৫,১৮৭), অভিরামপুর (৪,৬১৮), নিশ্চিন্তপুর (৬,৩৫৩) ও বিড়লাপুর (২২,০৭৮)।
বজবজ ১ সমষ্টি উন্নয়ন ব্লকের অন্তর্গত অন্যূন ৪০০০ জনসংখ্যা-বিশিষ্ট বড়ো গ্রাম হল (বন্ধনীর মধ্যে ২০১১ সালের জনগণনা অনুযায়ী জনসংখ্যা দেওয়া হল): জামালপুর (৪,৮৫৭)।
বজবজ ১ সমষ্টি উন্নয়ন ব্লকের অন্তর্গত অপর গ্রাম হল (বন্ধনীর মধ্যে ২০১১ সালের জনগণনা অনুযায়ী জনসংখ্যা দেওয়া হল): চিংড়িপোতা (৩,০০৩)।
সাক্ষরতা
২০১১ সালের জনগণনার প্রতিবেদন অনুসারে, বজবজ ১ সমষ্টি উন্নয়ন ব্লকের মোট সাক্ষর জনসংখ্যা ৮০,৭৮৭ (৬ বছরের অধিক বয়সী জনসংখ্যার ৮০.৫৭ শতাংশ)। এর মধ্যে সাক্ষর পুরুষের সংখ্যা ৪৩,৫৭২ (৬ বছরের অধিক বয়সী জনসংখ্যার ৮৫.০১ শতাংশ) এবং সাক্ষর মহিলার সংখ্যা ৩৭,২১৫ (৬ বছরের অধিক বয়সী জনসংখ্যার ৭৫.৯২ শতাংশ)। লিঙ্গবৈষম্যের (মহিলা ও পুরুষ সাক্ষরতার হারের পার্থক্য) হার ৯.০৯ শতাংশ। উল্লেখ্য, ২০১১ সালের জনগণনা অনুযায়ী, দক্ষিণ চব্বিশ পরগনা জেলায় সাক্ষরতার হার ৭৭.৫১ শতাংশ, যেখানে পশ্চিমবঙ্গে সাক্ষরতার হার ৭৭.০৮ শতাংশ এবং ভারতে সাক্ষরতার হার ৭৪.০৪ শতাংশ।
২০০১ সালের জনগণনার প্রতিবেদন অনুযায়ী, বজবজ ১ সমষ্টি উন্নয়ন ব্লকে সাক্ষরতার হার ছিল ৭৩.৯৮ শতাংশ, পুরুষ সাক্ষরতার হার ছিল ৮১.৩৬ শতাংশ ও মহিলা সাক্ষরতার হার ছিল ৬৪.৮২ শতাংশ। উক্ত জনগণনা অনুযায়ী, দক্ষিণ চব্বিশ পরগনা জেলায় সাক্ষরতার হার ছিল ৬৯.৪৫ শতাংশ, পুরুষ সাক্ষরতার হার ছিল ৭৯.১৯ শতাংশ ও মহিলা সাক্ষরতার হার ছিল ৫৯.০১ শতাংশ।
ভাষা ও ধর্ম
২০০১ সালের জনগণনা অনুযায়ী, দক্ষিণ চব্বিশ পরগনা জেলার মোট জনংখ্যার ৯৭.৯ শতাংশের মাতৃভাষা বাংলা; ১.৫ শতাংশের মাতৃভাষা হিন্দি, ০.৩ শতাংশের মাতৃভাষা উর্দু এবং ওড়িয়া ও তেলুগু-ভাষী লোকের সংখ্যা ০.১ শতাংশ করে। ২০১১ সালের জনগণনার প্রতিবেদন অনুযায়ী, বজবজ ১ সমষ্টি উন্নয়ন ব্লকে হিন্দুদের মোট সংখ্যা ৫৯,১৭৪, যা মোট জনসংখ্যার ৫২.৪১ শতাংশ। মুসলমানের সংখ্যা ৫৩,৫০৮ (মোট জনসংখ্যার ৪৭.৩৯ শতাংশ) এবং অন্যান্য ধর্মাবলম্বীদের সংখ্যা ২২৬ (মোট জনসংখ্যার ০.২০ শতাংশ)।
গ্রামীণ দারিদ্র্য
২০০৯ সালে প্রকাশিত দক্ষিণ চব্বিশ পরগনা জেলার মানবোন্নয়ন প্রতিবেদন অনুসারে, বজবজ ১ সমষ্টি উন্নয়ন ব্লকের দারিদ্র্যসীমার নিচে অবস্থানকারী পরিবারের হার ১৪.৭৮ শতাংশ, যা তুলনামূলকভাবে নিম্ন দারিদ্র্যের স্তর। ২০০৫ সালে একটি গ্রামীণ গৃহস্থালী সমীক্ষায় জানা যায়, দক্ষিণ চব্বিশ পরগনা জেলার মোট জনসংখ্যার ৩৪.১১ শতাংশ দারিদ্র্যসীমার নিচে অবস্থান করছে, যা রাজ্য ও জাতীয় দারিদ্র্য অনুপাতের অনেক উপরে। উল্লেখ্য, সুন্দরবনের জনবসতি এলাকায় অবস্থিত তেরোটি সমষ্টি উন্নয়ন ব্লকের নথিবদ্ধ দারিদ্র্য অনুপাত নিম্ন দারিদ্র্যসীমায় অবস্থানকারী জনসংখ্যার ৩০ শতাংশের উপরে এবং আটটি ব্লকের ক্ষেত্রে এই হার ৪০ শতাংশের উপরে।
পরিকাঠামো
ডিস্ট্রিক্ট সেন্সাস হ্যান্ডবুক, সাউথ টোয়েন্টি-ফোর পরগনাস, ২০১১-এর প্রতিবেদন অনুযায়ী, বজবজ ১ সমষ্টি উন্নয়ন ব্লকে মোট তেরোটি জনবসতিপূর্ণ গ্রাম আছে। ১০০ শতাংশ গ্রামেই বিদ্যুৎ সংযোগ, টেলিফোন সংযোগ (ল্যান্ডলাইন, পাবলিক কল অফিস ও মোবাইল ফোন-সহ) এবং পানীয় জলের সংযোগ রয়েছে। একটি গ্রামে (৭.৬৯ শতাংশ) ডাকঘর রয়েছে। সাতটি গ্রামে (৫৩.৮৫ শতাংশ) পাকা রাস্তা রয়েছে এবং একটি গ্রামে (৭.৬৯ শতাংশ) পরিবহন যোগাযোগ (বাস পরিষেবা, রেল পরিষেবা ও নাব্য জলপথ) রয়েছে।
কৃষি
১৯৪৬ সালে ভারতের কমিউনিস্ট পার্টির নেতৃত্বে শুরু হওয়া তেভাগা আন্দোলনে বৃহত্তর চব্বিশ পরগনা জেলা গুরুত্বপূর্ণ ভূমিকা গ্রহণ করেছিল। এরপর কৃষকদের ভূম্যধিকার রক্ষার তাগিদে অপারেশন বর্গা কর্মসূচি গৃহীত হয়। বজবজ ১ সমষ্টি উন্নয়ন ব্লকে ২৩১.১৮ একর জমি অধিগৃহীত এবং তার স্থায়ী অধিকার অর্পিত হয়। অর্পিত জমির ১৫.০৬ একর বা ৬.৫ শতাংশ বণ্টিত হয়েছিল। মোট ৮৩ জন জমির পাট্টা অর্থাৎ নথিপত্র পেয়েছিলেন।
২০১৩-১৪ সালের হিসাব অনুযায়ী, বজবজ ১ সমষ্টি উন্নয়ন ব্লকে দশটি ফার্টিলাইজার ডিপো, আটটি সিড স্টোর এবং ২৬টি রেশন দোকান আছে।
২০১৩-১৪ সালের হিসাব অনুযায়ী, বজবজ ১ সমষ্টি উন্নয়ন ব্লকে ১,৪৯৩ হেক্টর জমিতে প্রধান শীতকালীন ফসল আমন ধান উৎপাদিত হয় ৩,০২০ টন এবং ২৩৩ হেক্টর জমিতে গ্রীষ্মকালীন ফসল বোরো ধান উৎপাদিত হয় ১,০৪৪ টন।
মৎস্যচাষ
২০১৩-১৪ সালের হিসাব অনুযায়ী, বজবজ ১ সমষ্টি উন্নয়ন ব্লকের ১৩৫ হেক্টর এলাকা জুড়ে কার্যকরীভাবে মৎসচাষ করা হয়। মোট ২,৪৫০ জন এই পেশার সঙ্গে যুক্ত এবং এই চাষে বার্ষিক উৎপাদন প্রায় ৩০,০৭০ কুইন্টাল।
মৎস্যচাষ সমগ্র দক্ষিণ চব্বিশ পরগনা জেলারই জীবিকার একটি গুরুত্বপূর্ণ উৎস। ২০০১ সালের হিসাব অনুযায়ী, সাড়ে চার লক্ষেরও বেশি লোক এই জেলায় মৎস্যচাষের সঙ্গে যুক্ত। এদের মধ্যে ২.৫৭ লক্ষ মানুষের বাস সুন্দরবন বসতি অঞ্চলের তেরোটি ব্লকে।
ব্যাংক পরিষেবা
২০১৩-১৪ সালের হিসাব অনুযায়ী, বজবজ ১ সমষ্টি উন্নয়ন ব্লকে মোট বারোটি বাণিজ্যিক ব্যাংকের কার্যালয় অবস্থিত।
অনুন্নত অঞ্চল অনুদান তহবিল
দক্ষিণ চব্বিশ পরগনা জেলা অনুন্নত অঞ্চলের তালিকাভুক্ত। এই জেলাটি অনুন্নত অঞ্চল অনুদান তহবিল থেকে আর্থিক সাহায্য লাভ করে। ভারত সরকার সৃষ্ট এই তহবিল গঠনের উদ্দেশ্য ছিল উন্নয়নের ক্ষেত্রে আঞ্চলিক বৈষম্য দূরীকরণ। ২০১২ সালের হিসাব অনুযায়ী, দেশের মোট ২৭২টি জেলা এই তালিকার অন্তর্ভুক্ত, যার মধ্যে পশ্চিমবঙ্গের এগারোটি জেলা রয়েছে।
পরিবহণ ব্যবস্থা
বজবজ ১ সমষ্টি উন্নয়ন ব্লকে একটি প্রান্তিক বাস রুট আছে।
শিয়ালদহ-বজবজ লাইনের সন্তোষপুর, আক্রা, নুঙ্গি ও বজবজ রেল স্টেশনগুলি বজবজ ১ ও বজবজ ২ সমষ্টি উন্নয়ন ব্লকে রেল পরিষেবা প্রদান করে।
শিক্ষাব্যবস্থা
২০১৩-১৪ সালের হিসাব অনুযায়ী, বজবজ ১ সমষ্টি উন্নয়ন ব্লকের ৪১টি প্রাথমিক বিদ্যালয়ে ৩,৩২৩ জন, পাঁচটি মধ্য বিদ্যালয়ে ১৮২ জন, দু’টি উচ্চ বিদ্যালয়ে ৪৬০ জন এবং দশটি উচ্চ মাধ্যমিক বিদ্যালয়ে ৬,৭৫০ জন ছাত্রছাত্রী পড়াশোনা করে। বজবজ ১ সমষ্টি উন্নয়ন ব্লকের একটি প্রযুক্তিগত/পেশাকেন্দ্রিক প্রতিষ্ঠানে ৯৪৮ জন এবং বিশেষ ও অ-প্রাতিষ্ঠানিক শিক্ষার জন্য নির্দিষ্ট ২৬২টি প্রতিষ্ঠানে ১১,১৭০ জনচ হাত্রছাত্রী পড়াশোনা করেন।
২০১১ সালের জনগণনার প্রতিবেদন অনুযায়ী, বজবজ ১ সমষ্টি উন্নয়ন ব্লকের তেরোটি জনবসতিপূর্ণ গ্রামের মধ্যে একটি গ্রামে বিদ্যালয় নেই, ছয়টি গ্রামে দুই বা ততোধিক প্রাথমিক বিদ্যালয় আছে, পাঁচটি গ্রামে একটি প্রাথমিক ও একটি মধ্য বিদ্যালয় আছে এবং তিনটি গ্রামে অন্তত একটি মধ্য ও একটি মাধ্যমিক বিদ্যালয় রয়েছে।
২০০৯ সালে বজবজের নিশ্চিন্তপুরে স্থাপিত হয় বজবজ ইনস্টিটিউট অফ টেকনোলজি। এই প্রতিষ্ঠানে ডিপ্লোমা, ডিগ্রি ও স্নাতকোত্তর পাঠক্রমে পড়াশোনা হয়।
স্বাস্থ্য পরিষেবা
২০১১ সালের জনগণনা অনুযায়ী, বজবজ ১ সমষ্টি উন্নয়ন ব্লকের একটি গ্রামে একটি প্রাথমিক স্বাস্থ্যকেন্দ্র, দশটি গ্রামে প্রাথমিক স্বাস্থ্য উপকেন্দ্র, সাতটি গ্রামে ওষুদের দোকান এবং মোট তেরোটি জনবসতিপূর্ণ গ্রামের মধ্যে একটিতে কোনও রকম স্বাস্থ্য পরিষেবাই সুলভ নয়।
বেনজানহারি আচারিয়ালে অবস্থিত বেনজানহারি আচারিয়াল গ্রামীণ হাসপাতাল বজবজ ১ সমষ্টি উন্নয়ন ব্লকের প্রধান সরকারি চিকিৎসাকেন্দ্র। এটি ৩০টি শয্যাবিশিষ্ট একটি হাসপাতাল। এছাড়া বিরাজলক্ষ্মী (ডাকঘর – পূজালি, ছয়টি শয্যাবিশিষ্ট) এবং জামালপুরে (ছয়টি শয্যাবিশিষ্ট) প্রাথমিক স্বাস্থ্যকেন্দ্র রয়েছে।
চলতি সম্পদ
হিসাববিজ্ঞানে চলতি সম্পদ বলতে এমন সব সম্পদকে বুঝায় যেগুলো একটি অর্থবছরের মধ্যে সহজেই নগদ অর্থে রূপান্তর করা যায় বা এক বছরের মধ্যেই এর উপযোগ শেষ হয়ে যায়।
সাধারণ চলতি সম্পদের মধ্যে রয়েছে নগদ, নগদ সমতুল্য সম্পদ, স্বল্পমেয়াদী বিনিয়োগ, প্রাপ্য হিসাব, স্টক ইনভেন্টরি এবং অগ্রীম ব্যয়সমূহ ইত্যাদি। সহজ কথায় অল্প সময়ের জন্য ধারণকৃত সম্পদকে চলতি সম্পদ বলে। ব্যবসার স্বাভাবিক অপারেটিং চক্রের মধ্যেই এই ধরনের সম্পদ নগদে আদায় করা যায় বা উপযোগ নিঃশেষ হয়ে যায়। উদ্বৃত্তপত্রে সম্পদগুলিকে সাধারণত চলতি সম্পদ এবং স্থায়ী সম্পদ অনুযায়ী শ্রেণীবদ্ধ করা হয়।
চলতি অনুপাত গণনা করা হয় মোট চলতি সম্পদকে মোট চলতি দায় দ্বারা ভাগ করে। এটি প্রায়শই একটি কোম্পানির তারল্য নির্ণয়ের সূচক হিসাবে ব্যবহৃত হয়, যা কোম্পানিটির স্বল্পমেয়াদী দায় পূরণ করার ক্ষমতা নির্দেশ করে। চলতি সম্পদ এবং চলতি দায়ের মধ্যে পার্থক্যকে কার্যকরী মূলধন হিসাবে উল্লেখ করা হয়।
দ্রুত অনুপাত বা অ্যাসিড-টেস্ট অনুপাত একটি কোম্পানির চলতি দায় অবিলম্বে পরিশোধের জন্য তার নগদ বা নগদসম সম্পদ ব্যবহার করার ক্ষমতা নির্দেশ করে।
দ্য আনসাক্সেসফুল সেলফ্‌-ট্রিটমেন্ট অব আ কেস অব "রাইটার্স ব্লক"
দ্য আনসাক্সেসফুল সেলফ্‌-ট্রিটমেন্ট অব আ কেস অব "রাইটার্স ব্লক" (বাংলা পরিভাষায় লেখকের বন্ধ্যাত্ব কাটানোর একটি ঘটনার অসফল ব্যক্তি-চিকিৎসা) হলো লেখকের বন্ধ্যাত্ব সম্পর্কে মনোবিজ্ঞানী ডেনিস আপার-এর লেখা একটি হাস্যরসাত্মক অ্যাকাডেমিক প্রবন্ধ। এতে শিরোনাম, প্রবন্ধের রচনাশৈলীর উপাদান এবং একটি হাস্যরসাত্মক পাদটীকা ছাড়া কোনও বিষয়বস্তুই লেখা নেই। ১৯৭৪ সালে জার্নাল অব অ্যাপ্লায়েড বিহেভিয়ার অ্যানালাইসিস নামক একটি পিয়ার-রিভিউড পত্রিকাতে প্রকাশিত হয় প্রবন্ধটি। এটি সর্বকালের সংক্ষিপ্ততম শিক্ষায়াতনিক গবেষণা প্রবন্ধ এবং বিজ্ঞানে হাস্যরসের একটি সর্বোত্তম উদাহরণ হিসাবে স্বীকৃত, অন্তত আচরণগত মনোবিজ্ঞানীদের মধ্যে তো বটেই। এটি কমপক্ষে ৬০ বার উদ্ধৃত করা হয়েছে।
"আমি লেবুর রস এবং এক্স-রে দিয়ে খুব সাবধানে এই পাণ্ডুলিপিটি নিরীক্ষণ করেছি এবং এতে নকশা বা লেখার শৈলীতে একটিও ত্রুটি সনাক্ত করতে পারিনি। আমি পরামর্শ দিচ্ছি এটি কোনোপ্রকার সংশোধন ছাড়াই প্রকাশিত হোক। স্পষ্টতই এটি আমার দেখা সবচেয়ে সংক্ষিপ্ত পাণ্ডুলিপি ― তবুও এতে পর্যাপ্ত তথ্য বিশদভাবে উপস্থাপিত হয়েছে, যেন অন্যান্য গবেষকগণ ডঃ আপার ব্যর্থতার পুনরাবৃত্তি করতে পারেন। জটিল বিষয়বস্তু ধারণ করা আপনার অন্যান্য পাণ্ডুলিপির তুলনায় আমি এই নিবন্ধ পরীক্ষা করে দেখে অধিক আনন্দ লাভ করেছি। অবশ্যই আমরা সাময়িকীতে এই প্রবন্ধের জন্য একটি জায়গা খুঁজে পেতে পারি ― সম্ভবত কোনো ফাঁকা পৃষ্ঠার প্রান্তে।"
নিবন্ধটি প্রকাশের পরে কমপক্ষে চারটি অনুরূপ হাস্যরসাত্মক এবং পর্যালোচনাপূর্বক প্রকাশিত গবেষণাপত্রকে অনুপ্রাণিত করেছে,   এবং অনুরূপ বেশ কয়েকটি গবেষণাপত্র প্রকাশিতও হয়েছে।
আরও গভীরভাবে চিন্তা করা হলে বলা যায়, এ পত্রিকাটি একটি "ফাঁকা পৃষ্ঠা" হিসাবে একজন লেখকের বন্ধ্যাত্বের চিত্রকে উপস্থাপন করেছে, এবং সংক্ষিপ্তভাবে লিখে উপস্থাপন করার ব্যাপারটিকে উৎসাহিত করেছে। এটি একটি উদাহরণ হিসেবেও ব্যবহৃত হয়েছে যে, বৈজ্ঞানিক গবেষণাপত্রের প্রকাশনা জগতে হাস্যরস পাওয়া যায়।
১৬০৭
১৬০৭ গ্রেগরীয় বর্ষপঞ্জির একটি সাধারণ বছর।
সেন্ট জনস্টোন ফুটবল ক্লাব
সেন্ট জনস্টোন ফুটবল ক্লাব (সাধারণত সেন্ট জনস্টোন এফসি নামে পরিচিত) হচ্ছে পার্থ ভিত্তিক একটি স্কটিশ পেশাদার ফুটবল ক্লাব। এই ক্লাবটি বর্তমানে স্কটল্যান্ডের শীর্ষ স্তরের ফুটবল লীগ স্কটিশ প্রিমিয়ারশিপে খেলে। এই ক্লাবটি ১৮৭২ সালের মার্চ মাসে প্রতিষ্ঠিত হয়েছে। সেন্ট জনস্টোন এফসি তাদের সকল হোম ম্যাচ পার্থের ম্যাকডায়ারমিড পার্কে খেলে থাকে; যার ধারণক্ষমতা হচ্ছে ১০,৬৯৬। বর্তমানে এই ক্লাবের সভাপতির দায়িত্ব পালন করছেন স্টিভ ব্রাউন। স্কটিশ রক্ষণভাগের খেলোয়াড় জেসন কের এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, সেন্ট জনস্টোন এফসি এপর্যন্ত ৯টি শিরোপা জয়লাভ করেছে; যার মধ্যে ৭টি স্কটিশ চ্যাম্পিয়নশিপ, ১টি স্কটিশ কাপ এবং ১টি স্কটিশ চ্যালেঞ্জ কাপ শিরোপা রয়েছে।
ধনরাজ পিল্লাই
ধনরাজ একটি তামিল পরিবারে জন্মগ্রহণ করেছিলেন। ১৯৮৯ সালে জাতীয় হকি দলে তিনি আত্মপ্রকাশ করেন এবং ১৫ বছরেরও বেশি সময়ব্যাপী খেলোয়াড় জীবনে ভারতের হয়ে চারটি অলিম্পিক গেমস, বিশ্বকাপ এবং চ্যাম্পিয়ন্স ট্রফিতে অংশগ্রহণ করেছেন। তিনি জাতীয় দলের হয়ে ৩৩৯ বার মাঠে নেমেছেন এবং প্রায় ১৭০টির মতো গোল করার রেকর্ড তাঁর রয়েছে। এছাড়াও তিনি মালয়েশিয়া, ফ্রান্স, ইংল্যান্ড এবং জার্মানির মতো দেশের ক্লাবের হয়ে খেলেছেন। তাঁর কৃতিত্বের স্বীকৃতিস্বরূপ, তিনি ২০০০ সালে ভারত সরকার কর্তৃক পদ্মশ্রী উপাধিতে ভূষিত হন।
আন্তর্জাতিক খেলোয়াড় জীবন
ধনরাজ পিল্লাইয়ের খেলোয়াড় জীবন ১৯৮৯ সালের ডিসেম্বর থেকে ২০০৪ সালের আগস্ট পর্যন্ত বিস্তৃত। তিনি ৩৩৯টি আন্তর্জাতিক ম্যাচ খেলেছেন। ভারতীয় হকি ফেডারেশন তাঁর করা গোলের কোন সরকারি পরিসংখ্যান রাখেনি। ধনরাজের আন্তর্জাতিক গোলের সংখ্যা সম্পর্কে কোন বিশ্বাসযোগ্য তথ্য নেই। বিশ্বের শীর্ষস্থানীয় পরিসংখ্যানবিদ এবং তাঁর নিজস্ব মতে, তিনি নিজের খেলোয়াড় জীবনে প্রায় ১৭০টি গোল করেছেন। তিনিই একমাত্র খেলোয়াড় যিনি চারটি অলিম্পিক (১৯৯২, ১৯৯৬, ২০০০ এবং ২০০৪), চারটি বিশ্বকাপ (১৯৯০, ১৯৯৪, ১৯৯৮ এবং ২০০২), চারটি চ্যাম্পিয়ন্স ট্রফি (১৯৯৫, ১৯৯৬, ২০০২ এবং ২০০৩) এবং চারটি এশিয়ান গেমস (১৯৯০, ১৯৯৪, ১৯৯৮ এবং ২০০২)-এ খেলেছেন। তাঁর নেতৃত্বে ভারত এশিয়ান গেমস (১৯৯৮) এবং এশিয়া কাপ (২০০৩) জিতেছে। তিনি ব্যাংকক এশিয়ান গেমসে সর্বোচ্চ গোলদাতাও ছিলেন এবং সিডনিতে ১৯৯৪ বিশ্বকাপে বিশ্ব একাদশ দলে থাকা একমাত্র ভারতীয় খেলোয়াড় ছিলেন।
ক্লাব হকি
তিনি ভারতীয় জিমখানা (লন্ডন), এইচসি লিয়ন (ফ্রান্স), বিএসএন এইচসি এবং টেলিকম মালয়েশিয়া এইচসি (মালয়েশিয়া), আবাহনী লিমিটেড, এইচটিসি স্টুটগার্ট কিকারস (জার্মানি) এবং খালসা স্পোর্টস ক্লাব (হংকং) এর মতো বিদেশী ক্লাবের হয়েও খেলেছেন। খেলোয়াড় জীবনের শেষের দিকে, ধনরাজ মারাঠা ওয়ারিয়র্সের হয়ে প্রিমিয়ার হকি লীগে দুই মরশুম খেলেছিলেন।
ধনরাজ পিল্লাই ভারতে খেলা ওয়ার্ল্ড সিরিজ হকিতে কর্ণাটক লায়ন্সের হয়ে খেলেছিলেন। ভারতের প্রাক্তন অধিনায়ক অর্জুন হালাপ্পার নেতৃত্বে তিনি নিজের দলের হয়ে দুটি গোল করেন। তিনি বেটন কাপেও খেলেছেন, ইন্ডিয়ান এয়ারলাইন্সের হয়ে। বর্তমানে তিনি এই দলের প্রশিক্ষক।
পুরস্কার
তিনি ১৯৯৯ - ২০০০ বর্ষের জন্য ভারতের সর্বোচ্চ ক্রীড়া সম্মান, মেজর ধ্যান চাঁদ খেলরত্ন পুরস্কারের প্রাপক। তিনি ২০০১ সালে চতুর্থ সর্বোচ্চ বেসামরিক পুরস্কার পদ্মশ্রীতে ভূষিত হন। তিনি ১৯৯৮ এশিয়ান গেমস এবং ২০০৩ এশিয়া কাপ জয়ী হকি দলের অধিনায়ক। তিনি জার্মানির কোলনে অনুষ্ঠিত ২০০২ চ্যাম্পিয়ন্স ট্রফিতে টুর্নামেন্টের সেরা খেলোয়াড়ের পুরস্কার লাভ করেন। ২০১৭ সালে, ইস্টবেঙ্গল ক্লাব তাঁকে ভারত গৌরব পুরস্কারে ভূষিত করেছে।
বিতর্ক
ধনরাজকে প্রায়শই অতি তৎপর হিসাবে বর্ণনা করা হয় এবং তাঁকে নিয়ে কিছু বিতর্কও রয়েছে। বারবার হকি ব্যবস্থাপনা পরিষদের বিরুদ্ধে তিনি নিজের ক্ষোভ প্রকাশ করেছেন। ব্যাংকক এশিয়াডে জয়ের পর তাঁকে ভারতীয় দলের জন্য নির্বাচিত করা হয়নি। ধনরাজ এবং অন্য ছয় বরিষ্ঠ খেলোয়াড়কে বিশ্রাম দেওয়া হয়েছে বলে পরিষদের তরফ থেকে কারণ দেখানো হয়েছিল। তবে এটিকে মূলত তাঁর ক্ষোভ প্রকাশের প্রতিশোধ হিসাবে করা বলে মনে হয়েছিল, অনুপযুক্ত অভ্যর্থনা এবং ম্যাচ ফি না দেওয়ার জন্য ব্যবস্থাপনা পরিষদের বিরুদ্ধে তিনি ক্ষোভ প্রকাশ করেছিলেন। পাকিস্তানের বিরুদ্ধে ১৯৯৮ সিরিজের আগে বিদেশী সফরে দলকে কম ভাতা দেওয়ার বিরুদ্ধে তিনি প্রতিবাদ করেছিলেন। খেলরত্ন উপাধি প্রাপ্তির পর, তিনি মন্তব্য করেছিলেন, "পুরস্কার কিছু তিক্ত স্মৃতি মুছে ফেলতে সাহায্য করবে"।
মুম্বাইতে একটি হকি একাডেমি চালু করার ক্ষেত্রে তাঁর পরিকল্পনা সম্পূর্ণভাবে শুরু করা যায়নি কারণ মুম্বাই হকি অ্যাসোসিয়েশন তাদের মাঠের অ্যাস্ট্রোটার্ফকে প্রশিক্ষণের জন্য ব্যবহার করার অনুমতি দিতে অস্বীকার করে।
জীবনী
সাংবাদিক সন্দীপ মিশ্রের লেখা, ধনরাজ পিল্লাইয়ের জীবনী, ফরগিভ মি আম্মা ২০০৭ সালে প্রকাশিত হয়। সন্দীপ দুই দশকেরও বেশি সময় ধরে ধনরাজের খেলোয়াড় জীবনকে অনুসরণ করে গেছেন।
বেটা (চলচ্চিত্র)
বেটা (बेटा) হল ইন্দ্র কুমার পরিচালিত ১৯৯২ সালের ভারতীয় হিন্দি ভাষার প্রণয়ধর্মী নাট্য চলচ্চিত্র। ছবিটির চিত্রনাট্য রচনা করেছেন নৌশির খাতাউ ও কমলেশ পাণ্ডে। ছবিতে শ্রেষ্ঠাংশে অভিনয় করেছেন অনিল কাপুর, মাধুরী দীক্ষিত ও অরুণা ইরানী।
ছবিটি ১৯৯২ সালের ৩রা এপ্রিল ভারতে মুক্তি পায় এবং সে বছরের সর্বোচ্চ আয়কারী চলচ্চিত্রের তালিকায় শীর্ষে অবস্থান করে। ছবিটি শ্রেষ্ঠ অভিনেতা ও অভিনেত্রীসহ পাঁচটি বিভাগে ফিল্মফেয়ার পুরস্কার অর্জন করে।